CELEX: 32018D1787
Language: hu
Date: 2018-10-19 00:00:00
Title: A Tanács (KKBP) 2018/1787 határozata (2018. november 19.) az Európai Uniónak a szomáliai biztonsági erők kiképzéséhez hozzájáruló katonai missziójáról szóló 2010/96/KKBP határozat módosításáról és meghosszabbításáról

20.11.2018   
               
               
                  HU
               
               
                  Az Európai Unió Hivatalos Lapja
               
               
                  L 293/9
               
            
         A TANÁCS (KKBP) 2018/1787 HATÁROZATA
         (2018. november 19.)
         az Európai Uniónak a szomáliai biztonsági erők kiképzéséhez hozzájáruló katonai missziójáról szóló 2010/96/KKBP határozat módosításáról és meghosszabbításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 42. cikke (4) bekezdésére, valamint 43. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2010. február 15-én elfogadta az Európai Uniónak a szomáliai biztonsági erők kiképzéséhez hozzájáruló katonai missziójáról szóló 2010/96/KKBP határozatot (1).
                  
               
                     (2)
                  
                  
                     A (KKBP) 2016/2239 tanácsi határozat (2)2016. december 12-én módosította a 2010/96/KKBP határozatot, és 2018. december 31-ig meghosszabbította a misszió megbízatását.
                  
               
                     (3)
                  
                  
                     A misszió stratégiai felülvizsgálatát követően a Politikai és Biztonsági Bizottság azt ajánlotta, hogy a misszió megbízatását két évvel hosszabbítsák meg.
                  
               
                     (4)
                  
                  
                     A 2010/96/KKBP határozatot ennek megfelelően módosítani kell.
                  
               
                     (5)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és intézkedéseinek kidolgozásában és végrehajtásában. Dánia nem vesz részt e határozat végrehajtásában, és ezért nem vesz részt e misszió finanszírozásában sem,
                  
               ELFOGADTA EZT A HATÁROZATOT:
         
            1. cikk
            A 2010/96/KKBP határozat a következőképpen módosul:
            
                        1.
                     
                     
                        Az 1. cikk (2) bekezdése helyébe a következő szöveg lép:
                        
                           „(2)   Az (1) bekezdésben foglalt célok elérése érdekében uniós katonai missziót kell Szomáliába telepíteni, hogy egyrészt stratégiai tanácsadással segítse elő az intézményfejlesztést a védelmi ágazatban, másrészt képzés, tanácsadás és mentorálás révén közvetlen támogatást biztosítson a szomáliai nemzeti hadseregnek. 2019-től kezdődően az uniós katonai missziónak különösen hozzá kell járulnia a szomáliai nemzeti hadsereg saját képzési kapacitásának fejlesztéséhez, abból a célból, hogy amint a feltételek teljesülnek a taktikai egységekkel kapcsolatos képzési tevékenységek átadásra kerüljenek; az uniós katonai missziónak mentorálnia kell Szomália saját és általa nyújtott képzését. Az uniós katonai missziónak ezenkívül készen kell állnia arra, hogy eszközeihez és képességeihez mérten támogatást nyújtson az egyéb uniós szereplőknek a szomáliai biztonsági és védelmi területre vonatkozó megbízatásaik végrehajtásában.”
                        
                     
                  
                        2.
                     
                     
                        A 10. cikk a következő bekezdéssel egészül ki:
                        
                           „(7)   Az uniós katonai misszió közös költségeire vonatkozó pénzügyi referenciaösszeg a 2019. január 1-jétől2020. december 31-ig tartó időszakra 22 980 000 EUR. A referenciaösszegnek a (KKBP) 2015/528 tanácsi határozat 25. cikkének (1) bekezdésében említett százalékos aránya 0 %, az említett határozat 34. cikkének (3) bekezdésében említett százalékos arány pedig 0 %.”
                        
                     
                  
                        3.
                     
                     
                        A 12. cikk (2) bekezdése helyébe a következő szöveg lép:
                        
                           „(2)   Az uniós katonai misszió megbízatása 2020. december 31-én fejeződik be.”
                        
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Luxembourgban, 2018. november 19-én.
            
               
                  a Tanács részéről
               
               
                  az elnök
               
               F. MOGHERINI
            
         
         
            (1)  A Tanács 2010/96/KKBP határozata (2010. február 15.) az Európai Uniónak a szomáliai biztonsági erők kiképzéséhez hozzájáruló katonai missziójáról (HL L 44., 2010.2.19., 16. o.).
         
            (2)  A Tanács (KKBP) 2016/2239 határozata (2016. december 12.) az Európai Uniónak a szomáliai biztonsági erők kiképzéséhez hozzájáruló katonai missziójáról szóló 2010/96/KKBP határozat módosításáról és meghosszabbításáról (HL L 337., 2016.12.13., 16. o.).